Eikelandsosen
Store norske leksikon,Geografi,Norges geografi,Vestland,Bjørnafjorden
Eikelandsosen er ein tettstad i Bjørnafjorden kommune i Vestland. Tettstaden er ifølgje SSBs definisjon 0,8 km², og har 540 innbyggjarar (2022).
Tettstaden ligg ved munninga av Eikelandselva (Koldalselva) i botnen av Eikelandsfjorden, ein arm av Fusafjorden, søraust for Bergen.Eikelandsosen har noko industri, mellom anna maskin-, trevare- og næringsmiddelindustri, likeins betongvarefabrikk. Staden har òg fiskeoppdrettsanlegg.Eikelandsosen har vegsamband med Bergen (over Trengereid fylkesveg 48/fylkesveg 49/E 16), med Hardanger og Sunnhordland på fylkesveg 48 og fylkesveg 49, og dessutan over Fusafjorden (ferja Venjaneset–Hattvik) til Osøyro (fylkesveg 552).Det er store jettegryter kring Koldalsfossen i Eikelandselva. Kart  Les meir i Store norske leksikon Fusa — tidligere kommune Bjørnafjorden